ম্যাগনেসিয়াম হাইড্রাইড

ম্যাগনেসিয়াম হাইড্রাইড একটি অজৈব যৌগ যার রাসায়নিক সংকেত MgH2। এটি ম্যাগনেসিয়াম এবং হাইড্রোজেনের একটি রাসায়নিক যৌগ। ১৯৫১ সালে উচ্চ চাপ এবং তাপমাত্রায় ম্যাগনেসিয়াম ধাতুর সঙ্গে সরাসরি হাইড্রোজেন গ্যাসের বিক্রিয়া ঘটিয়ে সর্বপ্রথম ম্যাগনেসিয়াম হাইড্রাইড তৈরি করার খবর প্রকাশিত হয়। এই হাইড্রোজেনেশন বিক্রিয়াটি ৫০০ ডিগ্রি সেলসিয়াস তাপমাত্রায় ২০০ বায়ুমণ্ডলীয় চাপে ম্যাগনেসিয়াম আয়োডাইড (MgI২) অনুঘটকের উপস্থিতিতে করা হয়েছিল। বিক্রিয়াটি এই রকম: Mg + H২ → MgH২ অন্য একটি পদ্ধতিতে ম্যাগনেসিয়াম ধাতুকে বল মিলের সাহায্যে ন্যানোস্ফটিক আকারে গুঁড়ো করে কম তাপমাত্রায় হাইড্রোজেন গ্যাসের সঙ্গে বিক্রিয়া ঘটিয়ে ম্যাগনেসিয়াম হাইড্রাইড তৈরি করা হয়। যদিও এই পদ্ধতি নিয়ে আরও গবেষণা চলছে। এছাড়া ম্যাগনেসিয়াম অ্যানথ্রাসিনের সঙ্গে হাইড্রোজেনের বিক্রিয়া ঘটিয়ে ম্যাগনেসিয়াম হাইড্রাইড তৈরি করা যায়। বিক্রিয়াটি নিম্নরূপ: Mg(অ্যানথ্রাসিন) + H ২ → MgH২ লিথিয়াম অ্যালুমিনিয়াম হাইড্রাইডের সাথে ডাইইথাইলম্যাগনেসিয়ামের বিক্রিয়া করেও ম্যাগনেসিয়াম হাইড্রাইড তৈরি করা যায়। ইথার বা হাইড্রোকার্বন দ্রাবকের উপস্থিতিতে ফেনাইলসিলেন এবং ডাইবিউটাইল ম্যাগনেসিয়ামের বিক্রিয়া করেও ম্যাগনেসিয়াম হাইড্রাইড তৈরি করা যেতে পারে। ম্যাগনেসিয়াম হাইড্রাইড স্ফটিকের বহুরূপতা রয়েছে অর্থাৎ ম্যাগনেসিয়াম হাইড্রাইড বিভিন্ন রকমের স্ফটিক তৈরি করতে পারে। সাধারণ তাপমাত্রায় যে ম্যাগনেসিয়াম হাইড্রাইড পাওয়া যায় সেটি α-MgH2 নামে পরিচিত। এর গঠন রুটাইল আকরিকের গঠনের সঙ্গে মিল রয়েছে। এছাড়া উচ্চ চাপে প্রাপ্ত কমপক্ষে চারটি আরও বহুরূপতা রয়েছে। যেগুলি β-MgH2, γ-MgH2, অর্থরম্বিক HP1 এবং অর্থরম্বিক HP2 নামে পরিচিত। কিছুক্ষেত্রে খুবই অল্পপরিমাণে নির্দিষ্ট রাসায়নিক অনুপাত ছাড়া অর্থাৎ নন স্টোইচিওমেট্রিক অনুপাতেও ম্যাগনেসিয়াম হাইড্রাইডের উপস্থিতি দেখা যায়, যেমন MgH(2-δ)। তবে বেশিরভাগ ম্যাগনেসিয়াম হাইড্রাইডই নির্দিষ্ট রাসায়নিক অনুপাতে তৈরি হয়ে থাকে। রুটাইল গঠনযুক্ত ম্যাগনেসিয়াম হাইড্রাইড কখনও কখনও বিশুদ্ধভাবে আয়নিক না হয়ে প্রকৃতিতে আংশিকভাবে সমযোজী হিসাবেও দেখা যায়। ম্যাগনেসিয়াম হাইড্রাইড অণুর আণবিক রূপগুলি হলো, MgH, MgH2, Mg2H, Mg 2H2, Mg 2H 3, এবং Mg2H 4 যা এই সব যৌগের কম্পনমূলক বর্ণালী দ্বারা চিহ্নিত করা যায়। ম্যাগনেসিয়াম হাইড্রাইড ডাইমার অণু (Mg 2H4) গঠন করতে পারে। এই ডাইমার অণুর একটি সেতুযুক্ত কাঠামো রয়েছে যা ডাইমেরিক অ্যালুমিনিয়াম হাইড্রাইড Al 2H 6 এর গঠনের মতন হয়। ম্যাগনেসিয়াম হাইড্রাইড সহজেই জলের সাথে বিক্রিয়া করে হাইড্রোজেন গ্যাস তৈরি করে। বিক্রিয়াটি এই রকম: MgH2 + 2 H2O → 2 H2 + Mg(OH)2 ২৮৭ ডিগ্রি সেলসিয়াস তাপমাত্রায় ম্যাগনেসিয়াম হাইড্রাইড ভেঙ্গে গিয়ে স্বাভাবিক বায়ুর চাপের হাইড্রোজেন গ্যাস উৎপন্ন করে। উচ্চ তাপমাত্রায় হাইড্রোজেন গ্যাসের নির্গমণ উভমুখী হওয়ার কারণে ম্যাগনেসিয়াম হাইড্রাইডের ব্যবহারের ক্ষেত্রে সীমাবদ্ধতা হিসাবে দেখা যায়। MgH2 → Mg + H2 ম্যাগনেসিয়াম হাইড্রাইডে ওজন অনুপাতে শতকরা ৭.৬৬ ভাগ হাইড্রোজেন রয়েছে। বেশি পরিমাণে হাইড্রোজেনের উপস্থিতির জন্য এই যৌগটিকে হাইড্রোজেনের সম্ভাব্য ভাণ্ডার হিসাবে ধরা হয়। এক কিলোগ্রাম হাইড্রাইডে ৮০০ লিটার পর্যন্ত হাইড্রোজেন গ্যাস হাইড্রাইড হিসাবে সংরক্ষণ করা যেতে পারে। ম্যাগনেসিয়াম হাইড্রাইড থেকে নির্গত হাইড্রোজেন ব্যবহার করে ধাতব ফোম তৈরি করা যায়। ম্যাগনেসিয়াম হাইড্রাইডের গুঁড়ো বেশি ঘাঁটাঘাটি করলে ত্বক এবং চোখের ক্ষতি করতে পারে। এটি অত্যন্ত জ্বলনশীল পদার্থ ও রাসায়নিকভাবে সক্রিয়। অত্যন্ত জ্বলনশীল হওয়ায় এটি বিপজ্জনক আগুন ও বিস্ফোরণ সৃষ্টিকারী। তাই ম্যাগনেসিয়াম হাইড্রাইড নাড়াচাড়া করার সময় সাবধানতা অবলম্বন করে করা উচিত। Michalczyk, Michael J (১৯৯২)। "Synthesis of magnesium hydride by the reaction of phenylsilane and dibutylmagnesium"। Organometallics। 11 (6): 2307–2309। ডিওআই:10.1021/om00042a055।  Egon Wiberg; Heinz Goeltzer (১৯৫১)। "Synthese von Magnesiumhydrid aus den Elementen" (পিডিএফ): 394।  Zaluska, A; Zaluski, L (১৯৯৯)। "Nanocrystalline magnesium for hydrogen storage": 217–225। ডিওআই:10.1016/S0925-8388(99)00073-0।  Bogdanović, Borislav; Liao, Shih-Tsien (১৯৮০)। "Catalytic Synthesis of Magnesium Hydride under Mild Conditions": 818। ডিওআই:10.1002/anie.198008181।  Barbaras, Glenn D; Dillard, Clyde (১৯৫১)। "The Preparation of the Hydrides of Zinc, Cadmium, Beryllium, Magnesium and Lithium by the Use of Lithium Aluminum Hydride1": 4585। ডিওআই:10.1021/ja01154a025।  Zachariasen, W. H; Holley, C. E (১৯৬৩)। "Neutron diffraction study of magnesium deuteride": 352। ডিওআই:10.1107/S0365110X63000967 ।  Bortz, M; Bertheville, B (১৯৯৯)। "Structure of the high pressure phase γ-MgH2 by neutron powder diffraction": L4–L6। ডিওআই:10.1016/S0925-8388(99)00028-6।  Vajeeston, P; Ravindran, P (২০০৬)। "Structural stability and pressure-induced phase transitions inMgH2": 224102। ডিওআই:10.1103/PhysRevB.73.224102।  Moriwaki, Toru; Akahama, Yuichi (২০০৬)। "Structural Phase Transition of Rutile-Type MgH2at High Pressures": 074603। ডিওআই:10.1143/JPSJ.75.074603।  Schimmel, H. Gijs; Huot, Jacques (২০০৫)। "Hydrogen Cycling of Niobium and Vanadium Catalyzed Nanostructured Magnesium": 14348–54। ডিওআই:10.1021/ja051508a। পিএমআইডি 16218629।  Cotton, F. Albert; Wilkinson, Geoffrey; Murillo, Carlos A.; Bochmann, Manfred (১৯৯৯), Advanced Inorganic Chemistry (6th সংস্করণ), New York: Wiley-Interscience, আইএসবিএন 0-471-19957-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Wang, Xuefeng; Andrews, Lester (২০০৪)। "Infrared Spectra of Magnesium Hydride Molecules, Complexes, and Solid Magnesium Dihydride": 11511। ডিওআই:10.1021/jp046410h।  McAuliffe, T. R. (১৯৮০)। Hydrogen and Energy (illustrated সংস্করণ)। Springer। পৃষ্ঠা 65। আইএসবিএন 978-1-349-02635-7।  Schlapbach, Louis; Züttel, Andreas (২০০১)। "Hydrogen-storage materials for mobile applications" (পিডিএফ): 353–8। ডিওআই:10.1038/35104634। পিএমআইডি 11713542।  Bogdanovic, Borislav (১৯৮৫)। "Catalytic Synthesis of Organolithium and Organomagnesium Compounds and of Lithium and Magnesium Hydrides - Applications in Organic Synthesis and Hydrogen Storage": 262–273। ডিওআই:10.1002/anie.198502621।  Günther Lange: Metallschäume: Herstellung, Eigenschaften, Potenziale und Forschungsansätze – mit Schwerpunkt auf Aluminiumschäume. Walter de Gruyter & Co KG, 2020, ISBN 978-3-11-068179-6 (books.google.de). https://nj.gov/health/eoh/rtkweb/documents/fs/1142.pdf